b'\n_START_ARTICLE_\nTindingebanke\n_START_PARAGRAPH_\nTindingebanke er en bebyggelse der ligger i Kalundborg Kommune p\xc3\xa5 Sj\xc3\xa6lland, placeret centralt i forhold til b\xc3\xa5de Holb\xc3\xa6k, Kalundborg og Slagelse. Slagelse er den den n\xc3\xa6rmeste st\xc3\xb8rre by, og ligger kun ca. 15 km. v\xc3\xa6k, mens Kalundborg og Holb\xc3\xa6k ligger ca 30 km v\xc3\xa6k. N\xc3\xa6rmeste by p\xc3\xa5 Tindingebanke er Ruds Vedby som kun ligger ca 1 km v\xc3\xa6k. Udover de n\xc3\xa6vnte byer ligger der ogs\xc3\xa5 byer med flere butikker som f.eks. Netto, Aldi mv. inden for 7 km. Her er bl.a. Dianalund og H\xc3\xb8ng\n_START_SECTION_\nForretninger\n_START_PARAGRAPH_\nDer er ingen forretninger i byen, men Ruds Vedby har b\xc3\xa5de Brugs, bager, tankstation mv. Der er dog g\xc3\xa5rdbutikker mv. hvor is\xc3\xa6r g\xc3\xa5rdbutikken Carlas kuffert er popul\xc3\xa6r._NEWLINE_Der befinder sig en del forskellige virksomheder i Tindinge Banke, heriblandt t\xc3\xb8mrere og Flex4Business som er en IT virksomhed._NEWLINE_Tindinge banke er kun 7 km fra H\xc3\xb8ng og Dianalund, hvor der er centre og et stort udvalg af dagligvarerforretninger._NEWLINE_Der er ogs\xc3\xa5 kun 15 km. til Slagelse hvor der store muligheder for shopping.\n_START_SECTION_\nNatur\n_START_PARAGRAPH_\nTindinge Banke ligger flot placeret oppe p\xc3\xa5 en bakke, med marker og skov omkring, og de fleste huse har en god have eller flot naturgrund, uden at man er for langt v\xc3\xa6k fra en nabo._NEWLINE_T\xc3\xa6t p\xc3\xa5 ligger ogs\xc3\xa5 en stor skov tilh\xc3\xb8rende Kragerup Gods. I denne kan man frit f\xc3\xa6rdes. Der er mulighed for g\xc3\xa5ture og for at k\xc3\xb8re mountainbike p\xc3\xa5 de baner der er lavet.\n_START_SECTION_\nAktiviteter\n_START_PARAGRAPH_\nLige ved siden af Tindinge Banke ligger Kragerup gods som altid har en masse forskellige og sp\xc3\xa6ndende aktiviteter. Bl.a. har de fodboldgolf, bueskydning og Go high som er en aktivitetsbane oppe i tr\xc3\xa6erne. Kragerup tilbyder ogs\xc3\xa5 alt inden for arrangementer som konferencer, bryllupper og meget mere.\n_START_SECTION_\nOffentlig transport\n_START_PARAGRAPH_\nFra Tindingebanke g\xc3\xa5r der bus til Slagelse, Jyderup, M\xc3\xb8rk\xc3\xb8v og Svininge. Bussen k\xc3\xb8rer desuden ogs\xc3\xa5 gennem Ruds Vedby (som ligger 1 km. v\xc3\xa6k), hvor man med bus kan komme til Sor\xc3\xb8, N\xc3\xa6stved og G\xc3\xb8rlev. Man kan ogs\xc3\xa5 komme til Kalundborg men det kr\xc3\xa6ver 1 skift undervejs. I Ruds Vedby er der ogs\xc3\xa5 en jernbanestation. Man kan komme til bl.a. Dianalund, H\xc3\xb8ng og Slagelse med toget.\n_START_SECTION_\nSport\n_START_PARAGRAPH_\nI Ruds Vedby, som ligger i cykel- og g\xc3\xa5 afstand (ca 1 km.), er der hal og en meget aktiv idr\xc3\xa6tsforening med mange aktiviteter. Der er desuden udend\xc3\xb8rs swimmingpool som er \xc3\xa5ben i sommerhalv\xc3\xa5ret. Idr\xc3\xa6tsforeningen har f\xc3\xb8lgende tilbud: Fodbold, h\xc3\xa5ndbold, badminton, gymnastik, bordtennis, l\xc3\xb8b, zumba og motionstr\xc3\xa6ning_NEWLINE_I n\xc3\xa6rliggende byer er der desuden mange andre forskellige tilbud\n_START_SECTION_\nUddannelse\n_START_PARAGRAPH_\nDer er folkeskole i Ruds Vedby, og gode muligheder for at komme p\xc3\xa5 videreg\xc3\xa5ende uddannelser i f.eks. Holb\xc3\xa6k eller Slagelse. I Slagelse findes bl.a. Selandia, Erhvervsakadami Sj\xc3\xa6lland og Syddansk universitet._NEWLINE_Tindinge banke er kun 15 km. fra Slagelse hvor der er Erhvervsakademi Sj\xc3\xa6lland og Syddansk universitet.'